Η **Γκλι** (τουρκικά: *Gli*, π. 2004 – 7 Νοεμβρίου 2020) ήταν τουρκική ευρωπαϊκή κοντότριχη γάτα ιδιαιτέρως γνωστή ως ένοικος του Τζαμιού της Αγίας Σοφίας, λόγος για τον οποίον και κατέστη διαδικτυακή διασημότητα, κερδίζοντας την προσοχή των επισκεπτών. Η Γκλι γεννήθηκε το 2004 και μεγάλωσε εντός της Αγίας Σοφίας. Έλαβε σημαντική προβολή από τα ΜΜΕ κατά την εκ νέου μετατροπή της Αγίας Σοφίας σε χώρο λατρείας το 2020.

Η Γκλι απεβίωσε στις 7 Νοεμβρίου 2020, έχοντας προηγουμένως νοσηλευτεί και λάβει ιατρική φροντίδα σε κτηνιατρική κλινική στο Λεβέντ της Κωνσταντινούπολης, με σημείο εκκίνησης τις 24 Σεπτεμβρίου του ίδιου έτους. Γνωστοποιήθηκε πως θα ταφεί εντός των χώρων της Αγίας Σοφίας. Ένας ειδικός λογαριασμός στο κοινωνικό δίκτυο Instagram, υπό την ονομασία «@hagiasophiacat», ήταν αφιερωμένος στην Γκλι, ενώ αριθμούσε περισσότερους από 118.000 ακολούθους κατά την περίοδο του θανάτου της.

Βιογραφία
---------

Η Γκλι γεννήθηκε στην Αγία Σοφία το 2004, ενώ είχε, επίσης, δύο αδέρφια, τους Πατί (τουρκικά: *Pati*) και Κιζίμ (τουρκικά: *Kızım*). Η Γκλι έχαιρε ιδιαίτερης αγάπης από τους τουρίστες οι οποίες επισκέπτονταν την Αγία Σοφία, η οποία, εκείνη την περίοδο, λειτουργούσε ως μουσείο, και κατέστη ως ένα από τα σύμβολα της Αγίας Σοφίας. Η Γκλι έγινε για πρώτη φορά ευρύτερα γνωστή όταν ο Μπαράκ Ομπάμα επισκέφτηκε την Αγία Σοφία το 2009, όπου ο ίδιος και ο Ρετζέπ Ταγίπ Ερντογάν την χάιδεψαν. Παράλληλα, την Γκλι γνώρισε και ο Αλέξης Τσίπρας, κατά τη διάρκεια επίσκεψής του στην Αγία Σοφία, τον Φεβρουάριο του 2019. Αφότου γνωστοποιήθηκε η επερχόμενη επαναλειτουργία της Αγίας Σοφίας ως χώρο λατρείας, η Γκλι κατέστη εκ νέου σημείο αναφοράς, καθώς φωτογραφίες της δημοσιεύτηκαν σε αριθμό κοινωνικών δικτύων, ενώ, παράλληλα, τα ΜΜΕ άρχισαν να ασχολούνται με την τύχη της έπειτα από την έναρξη της λειτουργίας της ως τζαμί. Από την πλευρά του, ο Τούρκος προεδρικός εκπρόσωπος, Ιμπραΐμ Καλίν, πραγματοποίησε την ακόλουθη δήλωση: «Η συγκεκριμένη γάτα έχει καταστεί ιδιαιτέρως γνωστή, ενώ υπάρχουν ακόμη κι άλλες οι οποίες δεν έχουν ακόμα γίνει το ίδιο γνωστές. Η συγκεκριμένη γάτα, καθώς και όλες οι υπόλοιπες γάτες, είναι καλοδεχούμενες στα τζαμιά μας».

Η Γκλι απεβίωσε το 2020 σε κτηνιατρική κλινική του Λεβέντ, όπου νοσηλευόταν από τις 24 Σεπτεμβρίου του ίδιου έτους, σύμφωνα με τον Κυβερνήτη της Κωνσταντινούπολης, Αλί Γιερλικαγιά.

Παραπομπές
----------

1. 1 2 3  www.middleeasteye.net/news/hagia-sophia-gli-cat-dies.
2. 1 2  www.dhakatribune.com/world/2020/11/08/hagia-sophia-s-famous-cat-gli-dies-at-age-16.
3. ↑  www.sozcu.com.tr/2020/gundem/ayasofyanin-sembol-kedisi-gli-oldu-6116125/.
4. ↑  (Αγγλικά) «Hagiasophiacat». Ανακτήθηκε στις 26 Ιουλίου 2020.
5. 1 2  (Αγγλικά) «Famous Hagia Sophia cat Gli dies at age 16». *Daily Sabah*. 7 Νοεμβρίου 2020. Ανακτήθηκε στις 8 Νοεμβρίου 2020.
6. ↑  «Γκλι: Μία γάτα η μόνιμη κάτοικος της Αγίας Σοφίας». *enikos.gr*. 30 Ιουλίου 2020. Ανακτήθηκε στις 3 Φεβρουαρίου 2021.
7. 1 2 3 4 5  «Η γάτα της Αγίας Σοφίας - Την έχουν "γνωρίσει" Τσίπρας και Ομπάμα». *News 24/7*. 30 Ιουλίου 2020. Ανακτήθηκε στις 3 Φεβρουαρίου 2021.
8. ↑  (Αγγλικά) Usta, Bülent· Küçükgöçmen, Ali (24 Ιουλίου 2020). «Gli the cat can stay even as Istanbul's Hagia Sophia changes». *Reuters*. Ανακτήθηκε στις 26 Ιουλίου 2020.
9. ↑  «Η Κωνσταντινούπολη θρηνεί τη γάτα της Αγίας Σοφίας». *Η ΚΑΘΗΜΕΡΙΝΗ*. 9 Νοεμβρίου 2020. Ανακτήθηκε στις 3 Φεβρουαρίου 2021.
10. ↑  «Τουρκία: Πέθανε η Γκλι, η γάτα της Αγίας Σοφίας». *Athens Voice*. 8 Νοεμβρίου 2020. Ανακτήθηκε στις 3 Φεβρουαρίου 2021.
11. ↑  «Τουρκία: Πέθανε η θρυλική γάτα της Αγίας Σοφίας». *News 24/7*. 8 Νοεμβρίου 2020. Ανακτήθηκε στις 3 Φεβρουαρίου 2021.

Περαιτέρω ανάγνωση
------------------

* (Τουρκικά) «Ayasofya'nın bekçisi kedi Gli». NTV. 24 Ιουλίου 2020. Ανακτήθηκε στις 26 Ιουλίου 2020.
* (Τουρκικά) Karaburç, Harun (28 Ιανουαρίου 2018). «Ayasofya'nın kraliçesiyim». Yeni Şafak. Ανακτήθηκε στις 26 Ιουλίου 2020.
* (Τουρκικά) «Ayasofya'nın maskotu Gli». Milliyet. 27 Νοεμβρίου 2018. Ανακτήθηκε στις 26 Ιουλίου 2020.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκλι** |

* Γκλι στο Instagram